Tolong jelaskan mengenai Kategori suara (fächer) mezzo-soprano dari Mezzo-soprano dalam bahasa melayu

Mezzo-soprano lirik  -  Bersuara tinggi dan ringan. Boleh mencapai lingkungan atas hingga ke ketinggian  di atas C tinggi (C6). Selain dari peranan yang lazim, watak lelaki muda (yang dilakonkan oleh wanita) juga ditulis untuk suara jenis ini. Jenis suara ini juga menyanyikan suara koloratura mezzo seperti peranan wanita berani karya penggubah Rossini dan opera-opera era barok. Antara peranan-perana untuk mezzo-soprano lirik termasuklah:-

Peranan koloratura karya penggubah Rossini seperti  opera  La Cenerentola dan peranan Rosina dalam The Barber of Seville

Peranan lirik seperti  Dorabella dalam opera  Cosi fan tutte, Cherubino dalam opera The Marriage of Figaro, Octavian dalam opera Der Rosenkavalier.

Di antara penyanyi-penyanyi yang tergolong dalam fächer ini adalah Janet Baker, Marilyn Horne, Frederica von Stade, Anne-Sofie von Otter dan Cecilia Bartoli.

Mezzo-soprano dramatik –  Bersuara penuh dan kerap berada di bawah suara penyanyi lirik mezzo, namun suara ini boleh menyanyi melangkaui muzik orkestra dengan mudah.

Peranan – peranan untuk suara ini termasuklah Azucena dalam Il trovatore, Amneris dalam Aida, Dalila dalam Samson et Dalila, Brangäne dalam Tristan und Isolde, dan Herodias dalam  Salome.

Di antara penyanyi-penyanyi yang tergolong dalam fächer ini adalah Giulietta Simionato, Fiorenza Cossotto, Olga Borodina dan Dolora Zajick.